Euroopa Komisjon esitas 10. juunil 2009. a Euroopa Parlamendile ja Nõukogule teatise vabadusel, turvalisusel ja õigusel rajanev ala kodanike kaitseks ehk nn Stockholmi programmi kohta (KOM (2009) 262 lõplik). Esimene poliitilise tasandi  mõttevahetus toimus 16.-17. juulil 2009. a justiits- ja siseministrite mitteametlikul kohtumisel. Eesti seisukohad Stockholmi programmi teatise kohta kiideti heaks 17. septembril 2009. a Vabariigi Valitsuse istungil ning Eesti justiits- ja siseministeeriumi kantslerid tutvustasid eesistujale Eesti prioriteete 23. septembril 2009. a Stockholmis. Eesti jaoks oli muude teemade hulgas väga oluline, et programm seaks konkreetsed eesmärgi uute tehnoloogiate kasutusele võtmiseks sisejulgeoleku valdkonnas ning toetasime kõigi  planeerimisel olevate infosüsteemide kasutusele võtmist ja uute arendustega edasi minemist.